ອົງການສະຫະປະຊາຊາດ ຈະຍົກຍ້າຍ ພະນັກງານຂອງຕົນ 600 ຄົນ ເປັນການຊົ່ວຄາວ ຫລັງຈາກພວກທາລີບານໂຈມຕີ
ຂ່າວສຳຄັນອື່ນໆ: ລາຍງານຂ່າວແຈ້ງວ່າ ກຸ່ມບໍຣິສັດ ເອັກຊັນ ຊະນະການປະມູນນ້ຳມັນທີ່ສຳຄັນໃນອີຣັກ; ໄທຮຽກໂຕ ເອກອັຄຣັຖທູດຂອງຕົນ ກັບຄືນປະເທດ ໃນການຜິ
ອົງການສະຫະປະຊາຊາດ ກ່າວວ່າ ຕົນຈະຍົກຍ້າຍ ເປັນການຊົ່ວຄາວ ພະນັກງານ ຂອງຕົນທີ່ເປັນຄົນ ຕ່າງປະເທດ ຢ່າງນ້ອຍ 600 ຄົນໃນອັຟການິສຖານ ຍ້ອນມີຄວາມວິຕົກກັງວົນກ່ຽວກັບເຣື່ອງຄວາມປອດພັຍ ໂຄສົກຄົນນຶ່ງ ຂອງອົງການສະຫະປະຊາຊາດ ກ່າວວ່າ ທາງອົງການ ສະຫະປະຊາຊາດໄດ້ຕັດ ສິນໃຈ ທີ່ຈະຍົກຍ້າຍປະມານເຄິ່ງນຶ່ງ ຂອງພະນັກ ງານ ທີ່ເປັນຄົນ ຕ່າງປະເທດ ຈຳນວນ 1 ພັນ 100 ຄົນໃນອັຟການິສຖານ ໃຫ້ໄປຢູ່ ໃນສະຖານທີ່ ທີ່ມີຄວາມປອດພັຍ ຫລາຍຂຶ້ນ ທັງຢູ່ໃນແລະນອກ ອັຟການິສຖານ ໃນສັບປະດາແລ້ວນີ້ ພວກມືປືນ ທາລີບານ ໄດ້ສັງຫານພະນັກງານ ຊາວຕ່າງປະເທດ 5 ຄົນ ຂອງອົງການ ສະຫະປະຊາຊາດ ໃນລະຫວ່າງ ການບຸກໂຈມຕີບ້ານພັກນາໆຊາດ ທີ່ນະຄອນຫລວງກາບູລ ນອກນັ້ນແລ້ວ ໃນວັນພະຫັດມື້ນີ້ ກອງກຳລັງອົງການນາໂຕ້ ກ່າວວ່າ ມີທະຫານ ອະເມຣິກັນຄົນນຶ່ງ ເສັຽຊີວິດ ໃນລະຫວ່າງການດັກສະກັດໂຈມຕີ ໜ່ວຍລາຕເວນ ຂອງອົງການນາໂຕ້ ໂດຍພວກຫົວຮຸນແຮງໃນພາກຕາເວັນອອກ ອັຟການິສຖານ ຣັຖບານອີຣັກ ໄດ້ຕັດສິນໃຈ ທີ່ຈະເຮັດສັນຍາໃຫ້ກຸ່ມບໍຣິສັດພາຍໃຕ້ການນຳ ພາ ຂອງບໍຣິສັດນ້ຳມັນ EXXON MOBIL ຂອງ ສະຫະຣັດພັທນາບໍ່ນ້ຳມັນ QURNA ຕາເວັນຕົກ ກະຊວງນ້ຳມັນ ຂອງອີຣັກ ໄດ້ປະກາດໃນວັນພະ ຫັດມື້ນີ້ ກ່ຽວກັບຂໍ້ຕົກລົງ ໃຫ້ການສັມປະທານ ເປັນເວລາ 20 ປີແກ່ກຸ່ມບໍຣິສັດ ທີ່ຮວມທັງ ບໍຣິສັດນ້ຳມັນ SHELL ຂອງໂຮນລັງ ເພື່ອພັທນາບໍ່ນ້ຳມັນ QURNA ຕາເວັນຕົກ ກຸ່ມບໍຣິສັດ ທີ່ຢູ່ພາຍໃຕ້ ການນຳພາ ຂອງບໍຣິສັດEXXON ໄດ້ສເນີ ທີ່ຈະເພີ້ມ ການຜລິດນ້ຳມັນ ຈາກຣະດັບ ປັດຈຸບັນ 280ພັນຖັງຕໍ່ມື້ ຂຶ້ນເປັນ 2 ລ້ານ 1 ແສນຖັງຕໍ່ມື້ ສ່ວນກຸ່ມບໍຣິສັດ ອີກຈຸນຶ່ງພາຍໃຕ້ການນຳພາ ຂອງບໍຣິສັດນ້ຳມັນ LUKOIL ຂອງຣັດເຊັຽ ກໍໄດ້ຍື່ນ ຂໍສັມປະທານໃນຄັ້ງນີ້ ອີຣັກ ເປັນປະເທດ ມີນ້ຳມັນສຳຮອງ ຫລາຍທີ່ສຸດໃນໂລກ ແລະກຳລັງພະຍາຍາມ ຫາທາງທີ່ຈະເພີ້ມ ການຜລິດ ການຂາຍນ້ຳມັນ ໄດ້ປະກອບເປັນລາຍໄດ້ສ່ວນໃຫຍ່ ຂອງຣັຖບານອີຣັກ ໄທໄດ້ຮຽກໂຕເອກອັຄຣັຖທູດ ຂອງຕົນປະຈຳກຳປູເຈັຽ ກັບຄືນປະເທດ ເພື່ອປະທ້ວງຕໍ່ການທີ່ກຳປູເຈັຽ ໄດ້ແຕ່ງຕັ້ງທ່ານ ທັກສິນ ຊິນນະວັດ ນາຍົກຣັຖມຸນຕຣີໄທທີ່ຖືກໂຄ່ນລົ້ມນັ້ນ ໃຫ້ເປັນທີ່ປຶກສາ ດ້ານເສຖກິດຂອງຣັຖບານພະນົມເປັນ ຣັຖບານໄທ ໄດ້ປະກາດຂ່າວ ການຮຽກໂຕທູດຂອງຕົນຄືນ ໃນວັນພະຫັດມື້ນີ້ ບໍ່ເທົ່າໃດຊົ່ວໂມງຫລັງຈາກທີ່ກຳປູເຈັຽ ອອກຖແລງການວ່າ ອະດີດນາຍົກ ຣັຖມຸນຕຣີ ທັກສິນຊິນນະວັດ ໄດ້ ຖືກແຕ່ງຕັ້ງ ໃຫ້ເປັນທີ່ປຶກສາ ທາງດ້ານເສຖກິດ ຂອງນາຍົກຣັຖມຸນຕຣີຮຸນເຊນ ໂດຍພຣະຣາຊດຳ ຣັດ ອະດີດ ນາຍົກຣັຖມຸນຕຣີໄທແລະມະຫາເສດຖີ ດ້ານໂທລະຄົມມະນາຄົມ ໄດ້ຖືກໂຄ່ນລົ້ມ ອອກຈາກອຳນາດໃນການກໍ່ ຣັຖປະຫານ ທີ່ປາສຈາກ ການນອງເລືອດ ເມື່ອປີ 2006 ທ່ານກຳລັງລີ້ພັຍ ຢູ່ໃນຕ່າງປະເທດ ເພື່ອຫລີກລ່ຽງ ໂທດຈຳຄຸກ ເປັນເວລາ 2 ປີໃນຂໍ້ຫາ ສໍ້ຣາດບັງຫລວງ ທ່ານທັກສິນ ກ່າວອ້າງວ່າ ຂໍ້ຫາເຫລົ່ານີ້ແມ່ນມີຈຸດປະສົງ ທາງດ້ານການເມືອງ ໃນເດືອນແລ້ວນີ້ ທ່ານຮຸນເຊນ ໄດ້ສເນີໃຫ້ທ່ານທັກສິນ ໄປລີ້ພັຍ ຢູ່ທີ່ກຳປູເຈັຽ ເຈົ້າໜ້າທີ່ ອະວຸໂສ ທາງດ້ານການທູດ ຂອງສະຫະຣັດ ທ່ານນື່ງ ກ່າວວ່າ ວໍຊິງຕັນພ້ອມແລ້ວ ທີ່ຈະປັບປຸງ ຄວາມສັມພັນ ກັບມຽນມາ ແຕ່ຈະຍັງ ບໍ່ຍົກເລີກ ການລົງໂທດຈົນກວ່າມຽນມາ ທີ່ປົກຄອງໂດຍ ຣັຖບານທະຫານ ຈະສ້າງ ຄວາມກ້າວໜ້າ ຢ່າງແທ້ຈິງໄປສູ່ປະຊາທິປະໄຕ ໃນການຖແລງ ຢູ່ກອງປະຊຸມ ສຳພາດຂ່າວ ທີ່ບາງກອກໃນວັນພະຫັດມື້ນີ້ ທ່ານ SCOT MARCIEL ເອກອັຄຣັຖທູດ ສະຫະຣັດ ຮັບຜິດຊອບກ່ຽວກັບກິຈການອາຊ່ຽນ ກ່າວວ່າ ຮ່ອງຮອຍ ສຳຄັນອັນນຶ່ງ ທີ່ຈະສະແດງໃຫ້ເຫັນວ່າ ໄດ້ມີການສ້າງ ຄວາມກ້າວໜ້ານັ້ນ ກໍຈະແມ່ນ ການເຈຣະຈາລະຫວ່າງພັກຝ່າຍ ກົງກັນຂ້າມ ຄືຣັຖບານທະຫານ ແລະພວກຜູ້ນຳພັກຝ່າຍຄ້ານແລະຊົນກຸ່ມນ້ອຍ ເຜົ່າຕ່າງໆ ທ່ານໄດ້ຮຽກຮ້ອງ ໃຫ້ພວກຜູ້ນຳມຽນມາເລີ້ມການເຈຣະຈາຫາຣື ກັບພັກສັນນິບາດ ແຫ່ງຊາດ ເພື່ອປະຊາທິປະໄຕຊຶ່ງເປັນພັກຝ່າຍຄ້ານນັ້ນ ກ່ອນການເລືອກຕັ້ງ ໃນປີໜ້າ ທ່ານ MARCIELແລະຣັຖມຸນຕຣີ ຊ່ອຍວ່າການ ກະຊວງການ ຕ່າງປະເທດ ສະຫະຣັດ ທ່ານ KURT CAMPBELLໄດ້ເຈຣະຈາ ໃນວັນອັງຄານ ແລະວັນພຸດ ວານນີ້ ກັບພວກນາຍທະຫານ ທີ່ປົກຄອງມຽນມາຊຶ່ງເປັນການພົບປະ ໃນຣະດັບສູງສຸດ ກັບພວກເຈົ້າໜ້າ ທີ່ມຽນມາ ໃນຮອບ 14 ປີ ເຈົ້າໜ້າທີ່ວຽດນາມກ່າວວ່າ ມີເກືອບ 100 ຄົນ ໄດ້ເສັຽຊີວິດ ຍ້ອນນ້ຳປ່າໄຫລຖ້ວມແລະຝົນຕົກໜັກຈາກ ລົມພາຍຸ MIRINAE ເຈົ້າໜ້າທີ່ເວົ້າວ່າ ນອກນັ້ນແລ້ວ ມີອີກບໍ່ຕ່ຳກວ່າ 20ຄົນ ຍັງຫາຍສາບສູນ ໃນເວລານີ້ ລົມພາຍຸດັ່ງກ່າວ ໄດ້ສ້າງຄວາມເສັຽຫາຍຫລືບໍ່ກໍທຳລາຍ ເຮືອນຊານບ້ານຊ່ອງ ຫລາຍກວ່າ 14 ພັນຫລັງ ແລະນ້ຳໄດ້ຖ້ວມໄຮ່ນາຮົ້ວສວນ ຂອງປະຊາຊົນ ເກືອບ 30 ພັນເຮັກຕາ ປະຊາຊົນ ຫລາຍສິບພັນຄົນບໍ່ມີບ່ອນຢູ່ບ່ອນເຊົາ ແລະຍັງພາກັນ ພັກຢູ່ຕາມ ໂຮງການແຫ່ງຕ່າງໆ ຂອງຣັຖບານ ແຂວງ PHU YEN ຊຶ່ງຕັ້ງຢູ່ໃນບໍຣິເວນ ແຄມຝັ່ງທະເລ ພາກກາງຂອງ ວຽດນາມນັ້ນເປັນເຂດທີ່ ໄດ້ຮັບຄວາມເສັຽຫາຍ ຮ້າຍແຮງສຸດ ຊຶ່ງບາງທ້ອງຖິ່ນ ຂອງແຂວງດັ່ງກ່າວແມ່ນໄດ້ປະສົບ ກັບພັຍນ້ຳຖ້ວມ ທີ່ຮ້າຍແຮງສຸດ ໃນຮອບຫລາຍທົສວັດ ສ່ວນແຂວງBINH DINH ແລະ GIA LAI ທີ່ຕັ້ງຢູ່ໃກ້ຄຽງ ນັ້ນ ກໍໄດ້ປະສົບ ກັບພັຍນ້ຳຖ້ວມຮ້າຍແຮງຄືກັນ ເຈົ້າໜ້າທີ່ ປະຕິບັດກົດໝາຍ ອະວຸໂສ 2 ທ່ານຂອງອິນໂດ ເນເຊັຽ ໄດ້ລາອອກ ໃນວັນພະຫັດມື້ນີ້ ຫລັງຈາກໄດ້ຖືກ ກ່າວຫາວ່າມີສ່ວນກ່ຽວຂ້ອງ ພົວພັນນຳ ການວາງແຜນ ທີ່ສົງສັຍວ່າ ຈະບ່ອນທຳລາຍ ຜແນກການຕໍ່ຕ້ານສໍ້ຣາດບັງຫລວງ ຂອງອິນໂດເນເຊັຽ ຮອງອະທິ ໄອຍະການໃຫຍ່ ທ່ານ ABDULHAKIM RITONGA ແລະນາຍພົນ SUSNO DUADJI ຫົວໜ້າສືບສວນ ຂອງອົງການຕຳຣວດແຫ່ງຊາດ ໄດ້ລາອອກ ຫລັງຈາກມີຊື່ ໃນການດັກຟັງ ໂທຣະສັບ ໃນສັບປະດານີ້ທີ່ໄດ້ເປີດໂປງ ແຜນການບ່ອນທຳລາຍ ຄະນະກັມມາທິການ ລຶບລ້າງ ການສໍ້ຣາດບັງຫລວງຂອງອິນໂດເນເຊັຽ ທີ່ມີຊື່ຫຍໍ້ວ່າ KPK ນັ້ນ ເຈົ້າໜ້າທີ່ ຂອງຄະນະ ກັມມາທິການລຶບລ້າງການສໍ້ຣາດ ບັງຫລວງ ສອງຄົນ ໄດ້ຖືກຈັບ ໃນຂໍ້ຫາສໍ້ລາດບັງຫລວງ ໃນອາທິດແລ້ວນີ້ ແລະທັງສອງ ໄດ້ປະຕິເສດຕໍ່ຂໍ້ຫານັ້ນ ແລະກ່າວອ້າງວ່າ ເຂົາເຈົ້າຖືກ ໃສ່ຮ້າຍປ້າຍສີໂດຍໄດ້ນຳເອົາເທັບ ບັນທຶກສຽງ ທີ່ອັດໃນການດັກຟັງໂທຣະສັບ ອອກມາສະແດງເປັນຫລັກຖານ ສນັບສນຸນຕໍ່ ການກ່າວອ້າງ ຂອງພວກຕົນ ຊຶ່ງໄດ້ມີການອອກອາກາດສົດ ທາງໂທຣະພາບ ໃນສັບປະດານີ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ